b'\n_START_ARTICLE_\nDuff Killigan\n_START_SECTION_\nBeskrivelse\n_START_PARAGRAPH_\nKilligan er en temperamentsfull skotte som vanligvis g\xc3\xa5r kledt i tradisjonell kilt og skottelue. Favorittv\xc3\xa5penet hans er et sett golfk\xc3\xb8ller og eksploderende golfballer. Etter eget utsagn er han \xc2\xabverdens d\xc3\xb8deligste golfer\xc2\xbb.\n_START_SECTION_\nHistorie\n_START_PARAGRAPH_\nKilligan var engang en profesjonell golfspiller som viet livet til kriminalitet etter \xc3\xa5 ha blitt utestengt fra alle golfbaner i verden (selv minigolf) p\xc3\xa5 grunn av sitt voldsomme temperament._NEWLINE_Kim traff Duff for f\xc3\xb8rste gang i episode syv, etter at Global Sikkerhet kalte henne inn for \xc3\xa5 hjelpe dem med \xc3\xa5 l\xc3\xb8se en sak, der v\xc3\xa5peningeni\xc3\xb8ren Professor Sylvan Green var forsvunnet. GS fryktet at Professor Green ble holdt fanget p\xc3\xa5 grunn av hans ekspertise p\xc3\xa5 rakettforsvarssystemer, men fragmenter av Killigans golfballer og kjemikalierester brukt til \xc3\xa5 lage gj\xc3\xb8dsel satte Kim p\xc3\xa5 sporet av Duff. Planen hans var \xc3\xa5 bruke Greens formel for hurtigvoksende gress til \xc3\xa5 gj\xc3\xb8re hele verden om til en enorm golfbane, og han ville begynne med Japan, det f\xc3\xb8rste landet som utestengte ham._NEWLINE_Neste m\xc3\xb8te med Killigan var i episode 14, da han fors\xc3\xb8kte \xc3\xa5 selge en cybertronisk kampdrakt (kalt Centurionprosjektet) til Doktor Drakken. Kim saboterte salget, noe som f\xc3\xb8rte til at Killigan b\xc3\xa5de mistet prosjektet og ikke fikk betalingen fra Drakken._NEWLINE_Killigan kidnappet deretter Ron i h\xc3\xa5p om \xc3\xa5 f\xc3\xa5 tak i Kim p\xc3\xa5 den m\xc3\xa5ten. Killigans tredje opptreden kom i l\xc3\xb8pet av sesong to, i \xc2\xabAdventures in Rufus-Sitting\xc2\xbb, da han var en del av en kavalkade med faste skurker som alle pr\xc3\xb8vde \xc3\xa5 f\xc3\xa5 fatt i en microchip som Rufus hadde svelget ved et uhell._NEWLINE_Under I tide og utide (sendt som del av sesong to) samarbeidet Killigan med de andre faste skurkene Monkey Fist, Drakken og Shego. Disse fire samarbeidet om \xc3\xa5 stjele delene som trengtes for \xc3\xa5 sette sammen Tempus Simia (tidsape), f\xc3\xb8r de brukte den til \xc3\xa5 reise i tid for \xc3\xa5 fors\xc3\xb8ke \xc3\xa5 sette Kim ut av spill p\xc3\xa5 tidlige stadier i livet hennes. Killigan ble p\xc3\xa5grepet i slutten av del to, men dukket opp igjen i del tre, da i en noe annen form._NEWLINE_Killigan dukket opp for femte gang (tredje gang sammen med Drakken) i \xc2\xabSick Day\xc2\xbb, n\xc3\xa5r Drakken tilkaller ham som en erstatning for Shego, som hadde f\xc3\xa5tt influensa. Han var ogs\xc3\xa5 \xc3\xa5 se under SS Juniors dansenummer i fengselet, men hadde ingen betydning for episoden ellers._NEWLINE_Killigan hadde kun en liten opptreden i sesong tre, da han dukket opp i en scene sammen med Ron i halvepisoden \xc2\xabOverdue\xc2\xbb. Denne episoden antyder at Kim og Killigan har hatt trefninger minst en gang utenom episodene, selv om ingen videre detaljer ble gitt.\n_START_SECTION_\nFremtidig Killigan\n_START_PARAGRAPH_\nI del tre av I tide og utide gj\xc3\xb8r Killigan en kort opptreden som selvoppnevnt \xc2\xabverdens d\xc3\xb8deligste golfende cyborg\xc2\xbb (et felt det ikke er s\xc3\xa6rlig stor konkurranse p\xc3\xa5, som Ron p\xc3\xa5peker).'